Hvernig væri að byrja sumarið í frið og ró ? Á Friðardeginum í Móðurhofi öndum við að okkur andartakinu og finnum að friðaruppsprettan býr innra með hverju okkar . Boðið verður uppá mjúkt jóga , slökun , hugleiðslur og gönguferð á ströndinni á Stokkseyri . Unnur Arndísar jógakennari og seiðkona býður uppá friðsæla og mjúka dagsskrá 4. júní kl 10 - 16 . Hún mun leiða mjúkt jóga , slökun og hugleiðslur , þar sem áherslan er lögð á frið og ró . Hún kennir öndun , slökun og hugleiðslu sem gott er að taka með sér inní daglega lífið , og þannig færa meiri frið og ró inní líf okkar . Í nútíma samfélagi þar sem allt gerist á miklum hraða er mikilvægt að hægja örlítið á sér og næra sál og líkama . Með hugleiðslu og mjúku yoga færumst við nær kjarnanum okkar , og færum frið og sátt inní líf okkar . Á Friðardeginum í Móðurhofi tengjumst við friðnum hið innra , og færum frið og ró útí umhverfi okkar og líf . Dagskráin verður eftirfarandi : Laugardagur 4. júní 2016 Kl 9:30 Mæting í Móðurhof Hádegisverður Kl 13:00 Gönguferð og Hugleiðsla á ströndinni á Stokkseyri Kl 14:30 - 16:00 Friðarathöfn , hugleiðsla og slökun Boðið verður uppá te og nasl í Móðurhofi . Hægt er að koma með nesti eða borða á Fjöruborðinu á Stokkseyri í hádeginu . Það eru einungis 6 pláss í boði á Friðdaginn . Námskeiðið kostar 10.000 kr Það komast ekki margir að í Móðurhofi því er um að gera að skrá sig sem fyrst ! Skráning og nánari upplýsingar hjá Unni Arndísar í síma 696-5867 eða á uni@uni.is Unnur Arndísardóttir kennir mjúka blöndu af Hatha og Raja Yoga , með líkamstöðum , öndun og hugleiðslu .